# ტენდერი ქაღალდის ფულის სათვლელი და

# ამომცნობი აპარატების შესყიდვაზე

 **ტენდერის აღწერილობა:**

**სს „საქართველოს ბანკი“** აცხადებს ტენდერს ქაღალდის ფულის სათვლელ და ამომცნობ აპარატების შესყიდვაზე:

|  |  |  |  |
| --- | --- | --- | --- |
|  | დასახელება | ტიპი\* | შესასყიდი რ-ბა |
| ლოტი I | ქაღალდის ფულის სათვლელი აპარატი | EB300 | 100 |
| ლოტი II | ფულის ამომცნობი აპარატი | GUV-2038  | 50 |

**\***პრეტენდენტი უფლებამოსილია შემოგვთავაზოს სხვა ტიპის/ბრენდის საქონელი, რომლის სპეციფიკაცია უნდა იყოს არანაკლებ მოთხოვნილისა.

 **ინსტრუქცია ტენდერში მონაწილეთათვის:**

* ტენდერის მიმდინარეობის განმავლობაში პრეტენდენტებმა უნდა ატვირთონ სატენდერო მოთხოვნებში გათვალისწინებული ყველა დოკუმენტი.
* ტენდერის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით იმეილით ან ტელეფონით.
* ტენდერის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობის მომწოდებელს.

**ტენდერში მონაწილეობის პირობები:**

* ტენდერი ცხადდება გამარჯვებულთან ნასყიდობის ხელშეკრულების გაფორმების მიზნით, რომლის მიხედვითაც განისაზღვრება მოთხოვნილი პროდუქციის შესყიდვის ფარგლებში მხარეთა შორის თანამშრომლობის ძირითადი პირობები (შემდგომში - ხელშეკრულება).
* ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.
* ტენდერი ჩატარდება ორ ლოტად, შესაძლოა შეირჩეს სხვადასხვა გამარჯვებული შესაბამის ლოტში;
* გამარჯვებული კომპანია შეირჩევა შემდეგი კრიტერიუმების მიხედვით: ფასი, საგარანტიო პერიოდი და მოწოდების ვადა;

**ანგარიშსწორების პირობა:**

* სატენდერო წინადადება უნდა იყოს საქართველოს ეროვნულ ვალუტაში - ლარში და მოიცავდეს კანონმდებლობით გათვალისწინებულ გადასახადებს და გადასახდელებს.
* ხელშეკრულების ფარგლებში ანგარიშსწორება განხორციელდება მოთხოვნილი პროდუქციის სრულად და ჯეროვნად შესრულებისა და მხარეთა შორის შესაბამისი მიღება-ჩაბარების აქტის გაფორმებიდან 15 (თხუთმეტი) საბანკო დღის ვადაში.

**სატენდერო მოთხოვნები:**

* პრეტენდენტის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის ხელმოწერითა და ბეჭდით;
* ტენერში მონაწილეობის მისაღებად აუცილებელია ორგანიზაციამ შეავსოს შემოთავაზებული ცხრილი **(დანართი 1);**
* პრეტენდენტებმა თანდართულ ფაილში შესაბამისად შევსებულ **დანართი 1** უნდა მიუთითონ საქონლის ღირებულება, საგარანტიო პერიოდი და მოწოდების ვადა;
* შემოთავაზებული ძირითადი პროდუქცია სრულად უნდა აკმაყოფილებდეს დოკუმენტაციაში მოცემულ პარამეტრებს.

**ტენდერში მონაწილეობის მისაღებად აუცილებელია ორგანიზაციამ წარმოადგინოს შემდეგი სავალდებულო დოკუმენტაცია:**

* საბანკო რეკვიზიტები**;**
* ამონაწერი სამეწარმეო რეესტრიდან;

პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში.

ტენდერის განმავლობაში პრეტენდენტს აქვს ვალდებულება მოთხოვნისამებრ წარმოადგინოს ნებისმიერი იურიდიული თუ ფინანსური დოკუმენტი.

**ტენდერის ჩაბარების პირობები:**

* შემოთავაზებები უნდა აიტვირთოს შესყიდვების ვებ-გვერდზე: [**www.tenders.ge**](http://www.tenders.ge/);
* სატენდერო წინადადების წარმოდგენის ბოლო ვადა: **2019 წლის, 1 მარტი, 17:00სთ.**
* ელექტრონულ ტენდერში მონაწილეობის მიღების დეტალური ინსტრუქცია გთხოვთ იხილოთ თანდართულ ფაილში;

**დამატებითი ინფორმაცია შეგიძლიათ მიიღოთ შემდეგი საკონტაქტო პირისაგან:
კონსტანტინე მეტრეველი
ტელ: +995 595 03 64 84
ელ. ფოსტა:****ko.metreveli@bog.ge**